open-index/open-wikipedia-markdown huggingface dataset:
Η άμαξα (Γκόγκολ)

***Η άμαξα*** (Ρωσικά: Коляска ) είναι νουβέλα του Νικολάι Γκόγκολ που γράφτηκε το 1835 και δημοσιεύτηκε για πρώτη φορά στο πρώτο τεύχος του λογοτεχνικού και κοινωνικοπολιτικού περιοδικού *Σοβρεμένικ* (*Ο Σύγχρονος*) του Πούσκιν τον Απρίλιο του 1836. 

Με λεπτό χιούμορ και κωμικές υπερβολές, η ιστορία απεικονίζει τις αλλαγές που έγιναν σε μια μικρή ρωσική πόλη όταν ένα σύνταγμα ιππικού εγκαταστάθηκε στην περιοχή. Σηματοδοτεί μια από τις  προσπάθειες του Γκόγκολ να διεισδύσει στο παράλογο χωρίς να αναζητά βαθύτερο νόημα. 

## Υπόθεση
Η ιστορία ξεκινά στη ρωσική επαρχιακή πόλη B., μια καταθλιπτική και βαρετή πόλη όπου «δεν κυκλοφορεί ψυχή στο δρόμο» μέχρι την άφιξη ενός συντάγματος ιππικού που άλλαξε τα πάντα: «οι δρόμοι γέμισαν χρώμα, ζωντάνεψαν, με μια λέξη πήραν μια εντελώς διαφορετική όψη». Μόλις το σύνταγμα εγκαταστάθηκε στην πόλη, οι αξιωματικοί αναζωογόνησαν την κοινωνία, επιπλέον, ένας στρατηγός εμφανίστηκε στην πόλη. Τα δείπνα που παρέθετε συχνά προσέλκυαν τους γειτονικούς γαιοκτήμονες που έρχονταν συχνά στην πόλη για να συναναστραφούν με αξιωματικούς και να συμμετέχουν σε διάφορες συγκεντρώσεις και συνεστιάσεις. 

Ένας από τους σημαντικούς ευγενείς γαιοκτήμονες της περιοχής, ο πρώην αξιωματικός ιππικού Πυθαγόρας Τσερτοκούτσκι, παρευρίσκεται σε μια γιορτή στο σπίτι του στρατηγού. Μετά το γεύμα, ο ο στρατηγός επιδεικνύει στους παρευρισκόμενους μια όμορφη πανάκριβη φοράδα που απέκτησε πρόσφατα και ο Τσερτοκούτσκι λέει ότι αυτός έχει μια υπέροχη άμαξα για την οποία  καυχιέται ότι πλήρωσε 4.000 ρούβλια, ελπίζοντας να εντυπωσιάσει τους άλλους καλεσμένους (αν και στην πραγματικότητα δεν έχει τίποτα τέτοιο). Ο στρατηγός και οι αξιωματικοί εκδηλώνουν ενδιαφέρον να δουν την άμαξα, γι' αυτό τους προσκαλεί την επόμενη μέρα να «γευματίσουν και να επιθεωρήσουν την άμαξα». Κατά το υπόλοιπο της βραδιάς στο σπίτι του στρατηγού, αρχίζει να παίζει τα χαρτιά και ξεχνάει την ώρα, γυρνώντας σπίτι γύρω στις τέσσερις το πρωί, μεθυσμένος. Εξαιτίας αυτού, ξεχνά να πει στη γυναίκα του για το δείπνο.

Την επόμενη μέρα, όταν η γυναίκα του βλέπει μερικές άμαξες να πλησιάζουν στο σπίτι τους, τον ξυπνά από τον ύπνο. Θυμάται αμέσως την πρόσκληση που έκανε, αλλά καθώς είχε ξεχάσει να πει στη γυναίκα του για να προετοιμάσει το τραπέζι, βάζει τους υπηρέτες του να πουν στους καλεσμένους ότι έφυγε νωρίς το πρωί και θα λείψει όλη μέρα και πηγαίνει να κρυφτεί στην άμαξά του. Ο στρατηγός και οι αξιωματικοί του απογοητεύονται από την απουσία του, αλλά θέλουν να δουν ούτως ή άλλως την υπέροχη άμαξά του και πηγαίνουν να τη δουν. Δεν εντυπωσιάζονται από το απλό όχημα που έχει ο γαιοκτήμονας και το εξετάζουν προσεκτικά, αναρωτιούνται μήπως κρύβεται κάτι ιδιαίτερο μέσα. Ανοίγουν την πόρτα και μέσα στην άμαξα βρίσκουν τον Τσερτοκούτσκι να κρύβεται. Ο στρατηγός απλά αναφωνεί «Α!, είσαι εδώ», κλείνει την πόρτα και φεύγει με τους αξιωματικούς του.

## Διασκευή
2009: Όπερα του Ρώσου συνθέτη και μαέστρου Βιάτσεσλαβ Κρούγκλικ.  

## Παραπομπές


Κατηγορία:Νουβέλες του Νικολάι Γκόγκολ
ΝΣ Μούρα

Η **ΝΣ Μούρα** (σλοβενικά: *Nogometna šola Mura,* συνηθέστερα *NŠ Mura*) είναι ποδοσφαιρικός σύλλογος της Σλοβενίας. 

Εδρεύει στην πόλη Μούρσκα Σομπότα στα βορειοανατολικά της χώρας και αγωνίζεται στο *Fazanerija City Stadium*, χωρητικότητας 4.506 καθήμενων θεατών.

Ιδρύθηκε στις 14 Μαΐου του 2012. Χρώματα της ομάδας αποτελούν το μαύρο και το λευκό.

## Τίτλοι

### Πρωτάθλημα

* **[[Πρωτάθλημα ποδοσφαίρου Σλοβενίας|Α΄ Κατηγορία Σλοβενίας]]**
** **Πρωταθλήτρια:** 2020–21
* **Β΄ Κατηγορία Σλοβενίας**
** **Πρωταθλήτρια:** 2017–18
* **Γ΄ Κατηγορία Σλοβενίας**
** 2η θέση: 2015–16, 2016–17
* **Περιφερειακό Πρωτάθλημα Σλοβενίας<br /> (1. MNL)**
** 2η θέση: 2013–14

### Κύπελλο

* **[[Κύπελλο Σλοβενίας (ποδόσφαιρο ανδρών)|Κύπελλο Σλοβενίας]]**
** **Κυπελλούχος:** 2019–20
* **MNZ Κύπελλο Μούρσκα Σομπότα**
** **Κυπελλούχος:** 2016–17, 2017–18

## Ποδοσφαιριστές

### Τρέχουσα σύνθεση

## Παραπομπές


## Εξωτερικοί σύνδεσμοι

* Επίσημη ιστοσελίδα 

Κατηγορία:Ποδοσφαιρικές ομάδες Σλοβενίας
Κατηγορία:Ιδρύσεις ποδοσφαιρικών ομάδων το 2012
Μακάτι

Το **Μακάτι** (φιλιππινέζικα: Makati) είναι εξαιρετικά αστικοποιημένη πόλη 1ης κατηγορίας στην Περιφέρεια της Εθνικής Πρωτεύουσας των Φιλιππίνων.

Το Μακάτι είναι το οικονομικό κέντρο των Φιλιππίνων· έχει τη μεγαλύτερη συγκέντρωση πολυεθνικών και τοπικών εταιρειών στη χώρα. Εδώ εδρεύουν μεγάλες τράπεζες, εταιρείες, πολυκαταστήματα καθώς και ξένες πρεσβείες. Η μεγαλύτερη αίθουσα συναλλαγών του Χρηματιστηρίου των Φιλιππίνων βρισκόταν κατά μήκος της λεωφόρου Αγιάλα της πόλης, πριν το χρηματιστήριο μεταφέρει την έδρα του στην Παγκοσμιούπολη Μπονιφάσιο στο Ταγκίγκ. Το Μακάτι είναι επίσης γνωστό ως σημαντικός πολιτιστικός και ψυχαγωγικός κόμβος στην Μητροπολιτική Μανίλα.

Σύμφωνα με την απογραφή του 2020, έχει πληθυσμό 629.616 κατοίκους καθιστώντας την ως τη 17η πιο πυκνοκατοικημένη πόλη της χώρας και κατατάσσεται ως η 41η πιο πυκνοκατοικημένη πόλη στον κόσμο με 19.336 κατοίκους ανά τετραγωνικό χιλιόμετρο. Αν και ο πληθυσμός της είναι λίγο πάνω από μισό εκατομμύριο, ο ημερήσιος πληθυσμός της πόλης υπολογίζεται ότι είναι πάνω από ένα εκατομμύριο κατά τη διάρκεια μιας τυπικής εργάσιμης ημέρας λόγω του μεγάλου αριθμού ανθρώπων που πηγαίνουν στην πόλη για να εργαστούν, να ψωνίσουν και να ασκήσουν επιχειρηματικές δραστηριότητες.

## Παραπομπές


Κατηγορία:Πόλεις των Φιλιππίνων
Marvel One-Shots

Τα **Marvel One-Shots** είναι μια σειρά απευθείας-σε-βίντεο ταινιών μικρού μήκους σε παραγωγή από την Marvel Studios, τοποθετημένα ή επηρεασμένα από το Κινηματογραφικό Σύμπαν της Marvel (MCU). Αρχικά κυκλοφόρησαν από το 2011 μέχρι το 2014 ως μέρος των Blu-ray και ψηφιακών κυκλοφοριών των ταινιών του MCU. Διαρκούν 3 μέχρι 15 λεπτά και σχεδιάστηκαν ως αυτοτελείς ιστορίες που παρέχουν περισσότερη ιστορία για χαρακτήρες ή γεγονότα που περιλαμβάνονται στις ταινίες. Δύο από τις ταινίες ενέπνευσαν την ανάπτυξη τηλεοπτικών σειρών του MCU.

Στα *The Consultant* (2011) και *A Funny Thing Happened on the Way to Thor's Hammer* (2011) πρωταγωνιστεί ο Κλαρκ Γκρεγκ ως ο Πράκτορας Φιλ Κόλσον. Η Marvel Studios αργότερα δημιούργησε διάφορα One-Shots: *[[Item 47]]* (2012), στο οποίο πρωταγωνιστούν οι Λίζι Κάπλαν και Τζέσι Μπράντφορντ που βρίσκουν ένα όπλο Τσιτάουρι μετά τα γεγονότα του ''Οι Εκδικητές'' (2012), ''Agent Carter'' (2013), στο οποίο πρωταγωνιστεί η Χέιλι Άτγουελ ως Πέγκι Κάρτερ μετά τα γεγονότα του *[[Ο Πρώτος Εκδικητής: Captain America]]* (2011), και *[[All Hail the King]]* (2014), στο οποίο πρωταγωνιστεί ο Μπεν Κίνγκσλεϊ ως Τρέβορ Σλάτερι μετά τα γεγονότα του *[[Iron Man 3]]* (2013).

Οι δύο πρώτες ταινίες έλαβαν γενικά αρνητικά σχόλια, ενώ οι υπόλοιπες έλαβαν πιο θετικά για την συνεισφορά τους στην επέκταση του MCU. Όλα τα One-Shots έγιναν διαθέσιμα στο Disney+ τον Ιανουάριο του 2022, όταν τα παρωδιακά ντοκιμαντέρ μικρού μήκους *[[Team Thor]]* (2016–2018) αναγνωρίστηκαν ως One-Shots.

## Ταινίες

### ''Team Thor''

## Δείτε επίσης

* Ξεχωριστές Παρουσιάσεις των Marvel Studios

## Παραπομπές


## Εξωτερικοί σύνδεσμοι

* **' στην [[IMDb]]
* **' στην IMDb
*  στην IMDb
*  στην IMDb
*  στην IMDb
*  στην IMDb
*  στην IMDb
*  στην IMDb

Κατηγορία:Marvel One-Shots
Κατηγορία:Αμερικανικές ταινίες μικρού μήκους
Silent Hill: Orphan 2

Το **Silent Hill: Orphan 2** ή **Silent Hill: Mobile 2** αποτελεί προσθήκη της σειράς Silent Hill η οποία προορίζεται για το λογισμικό Android και ios. Αποτελεί την συνέχεια του Silent Hill: Orphan, ενώ διάδοχος του είναι το Silent Hill: Orphan 3.

## Παραγωγή
Το παιχνίδι χωρίζεται σε δύο παράλληλες ιστορίες, ενώ το gameplay είναι σε πρώτο πρόσωπο και στηρίζεται στην λειτουργία point-and-click.

## Πλοκή
Το παιχνίδι διαδραματίζεται στο γνωστό νοσοκομείο της πόλης, μέσα στο οποίο υπάρχουν πολλά παζλ που προορίζονται για λύση καθώς και εχθροί που πρέπει να ξεπεραστούν με σκοπό την ελευθερία.

## Υποδοχή
Το παιχνίδι έλαβε ελαφρώς χαμηλότερη βαθμολογία από ό,τι ο προκάτοχός του, καθώς επικρίθηκε εξαιτίας της έλλειψης καινοτομίας και τους μεγάλους χρόνους φόρτωσης που το χαρακτηρίζουν.

Το Mobile Game FAQs επαίνεσε το παιχνίδι για τους δύσκολους γρίφους του, ωστόσο, κατέκρινε το γεγονός πως αυτό ήταν σύντομο και δεν είχε μουσική υπόκρουση.

## Παραπομπές
Τσιπ & Ντέιλ: Οι Υπερασπιστές του Δικαίου (ταινία)

Το ***Τσιπ & Ντέιλ: Οι Υπερασπιστές του Δικαίου*** (πρωτότυπος αγγλικός τίτλος: *Chip 'n Dale: Rescue Rangers*) είναι μια Αμερικανική ταινία κινουμένων σχεδίων και ζωντανής δράσης του 2022 βασισμένη στους χαρακτήρες Τσιπ και Ντέιλ και είναι συνέχεια της ομώνυμης σειράς του 1989. Σε σκηνοθεσία από τον Ακίβα Σάφερ και σενάριο από τους Νταν Γκρέγκορ και Νταγκ Μαντ, πρωταγωνιστούν οι Τζον Μαλένι και Άντι Σάμπεργκ ως οι ομώνυμοι χαρακτήρες, μαζί με τους Κίκη Λέιν, Γουίλ Αρνέτ, Έρικ Μπάνα, Φλούλα Μποργκ, Ντένις Χάισμπερτ, Κίγκαν-Μάικλ Κι, Τρες Μακνίλ, Τιμ Ρόμπινσον, Σεθ Ρόγκεν, και Τζ. Κ. Σίμονς.

Το *Τσιπ & Ντέιλ: Οι Υπερασπιστές του Δικαίου* έκανε πρεμιέρα στο Χόλυγουντ στις 16 Μάιου του 2022 με μια περιορισμένη κινηματογραφική κυκλοφορία, πριν κυκλοφορήσει στις 20 Μάιου του 2022 στο Disney+ ως μια πρωτότυπη ταινία. Έλαβε θετικά σχόλια από τους κριτικούς, με επαίνους για το χιούμορ και της φωνητικές ερμηνείες. Στα 74α Βραβεία Έμμυ Ζώνης Υψηλής Τηλεθέασης, κέρδισε για Καλύτερη Τηλεταινία.

## Δείτε επίσης

* *[[Ποιος Παγίδεψε τον Ρότζερ Ράμπιτ]]*
* Αναγέννηση της Disney

## Παραπομπές


## Εξωτερικοί σύνδεσμοι

* ''Τσιπ & Ντέιλ: Οι Υπερασπιστές του Δικαίου'' στο Disney+
* 

Κατηγορία:Ταινίες του 2022
Κατηγορία:Αμερικανικές ταινίες κινουμένων σχεδίων
Κατηγορία:Αμερικανικές αστυνομικές κωμικές ταινίες
Κατηγορία:Παρωδία (ταινίες)
Κατηγορία:Ταινίες βασισμένες σε έργα
Κατηγορία:Ταινίες του Disney+
Κατηγορία:Ταινίες γυρισμένες στο Λος Άντζελες
Κατηγορία:Reboots ταινιών
Κατηγορία:Ταινίες παραγωγής Walt Disney Pictures
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες κινουμένων σχεδίων του 2022
Κατηγορία:Αμερικανικές ταινίες της δεκαετίας 2020
Απαγορευμένος Πλανήτης (περιοδικό)

Το μακροβιότερο ελληνικό περιοδικό επιστημονικής φαντασίας που εκδόθηκε από την Ars Longa (Γιώργος Μπαζίνας). Κυκλοφόρησε 19 τεύχη σε δύο περιόδους. Στην πρώτη περίοδο, με υπεύθυνο σύνταξης τον Δημήτρη Αρβανίτη εκδόθηκαν 10 τεύχη (Μάρτιος 1987 - Φθινόπωρο 1990). Στη δεύτερη περίοδο με υπεύθυνο ύλης τον Χριστόδουλο Λιθαρή εκδόθηκαν 9 τεύχη (Ιούνιος 1996 - Μάιος 1999).

Στο editorial του πρώτου τεύχους δηλώνεται ότι η κεντρική ιδέα αυτού του περιοδικού είναι γνωριμία, πληροφόρηση κι απόλαυση της λογοτεχνίας της επιστημονικής φαντασίας. Η γνωριμία θα γίνεται με άρθρα κατατοπιστικά που θεωρούν πως πρέπει να τα πούμε από την αρχή (...) Τα περισσότερα διηγήματα που θα δημοσιεύσουμε είναι σχετικά σύγχρονα (της τελευταίας εικοσαετίας), από αυτό που ονομάστηκε νέο κύμα κι έπειτα (...) το ραντεβού μας θα είναι δίμηνο και τακτικό.

Δημοσίευσε κυρίως μεταφράσεις διηγημάτων σύγχρονης επιστημονικής φαντασίας, άρθρα για την επιστημονική φαντασία και συνεντεύξεις δημιουργών. Το μεγαλύτερο μέρος των κειμένων του είναι διαθέσιμο από το altfactor.gr (χωρίς να αναπαράγει την αρχική εικόνα του περιοδικού).

## Πηγές
Απαγορευμένος Πλανήτης, Greek SciFi Wiki 

Περιοδικά και φανζίνς επιστημονικής φαντασίας στην Ελλάδα / Θανάσης Λάμπρου

Κατηγορία:Ελληνικά περιοδικά
Το Βιβλίο του Γέλιου και της Λήθης

Το **Βιβλίο του Γέλιου και της Λήθης** (*The Book of Laughter and Forgetting* ; τσέχικα : *Kniha smíchu a zapomnění*) είναι μυθιστόρημα του Μίλαν Κούντερα, που κυκλοφόρησε στη Γαλλία το 1979. Αποτελείται από επτά αυτοτελείς ιστορίες που ενώνονται με ορισμένα κοινά θέματα. Το βιβλίο εξετάζει τη φύση της λήθης όπως αυτή εμφανίζεται στην ιστορία, την πολιτική και τη ζωή γενικότερα. Οι ιστορίες περιέχουν επίσης στοιχεία που συναντώνται στο λογοτεχνικό είδος του μαγικού ρεαλισμού.

## Δημοσίευση
Ο πρωτότυπος τίτλος του βιβλίου είναι *Kniha smíchu a zapomnění*. Ολοκληρώθηκε το 1978 και κυκλοφόρησε στη Γαλλία με τον τίτλο *Le Livre du rire et de l'oubli* το 1979. Στα αγγλικά δημοσιεύτηκε αρχικά στις ΗΠΑ από τον εκδοτικό οίκο Alfred A. Knopf το 1980, σε μετάφραση του Michael Henry Heim. Αρκετά τμήματα του βιβλίου δημοσιεύτηκαν στην εφημερίδα *The New Yorker*. Το βιβλίο κυκλοφόρησε στη τσεχική γλώσσα από τον εκδοτικό οίκο 68 Publishers Toronto τον Απρίλιο 1981.

## Εξωτερικοί σύνδεσμοι
*Αξιολόγηση από τον John Updike 

Κατηγορία:Γαλλικά μυθιστορήματα
Αλέκος Χρυσοβέργης

Ο **Αλέκος Χρυσοβέργης** (Βύρωνας Αττικής, 9 Αυγούστου 1947) είναι Έλληνας μουσικοσυνθέτης και στιχουργός του λαϊκού τραγουδιού, από τους πλέον καταξιωμένους στο είδος του.

## Βιογραφία
Γεννήθηκε στο Βύρωνα Αττικής και από πολύ μικρή ηλικία, στα εννέα του χρόνια, εκδήλωσε την κλίση του στη μουσική. Ξεκίνησε τα πρώτα του μουσικά καλλιτεχνικά βήματα μαθαίνοντας κιθάρα. Σπούδασε τζαζ στο Λονδίνο, στο Παρίσι και στο Μόναχο.

Εργάστηκε ως μουσικός, ως τραγουδιστής, αλλά και ως μαέστρος μουσικών σχημάτων. Έχει γράψει αρκετές εκατοντάδες τραγούδια, τα περισσότερα εκ των οποίων εκτελέστηκαν από σπουδαίους ερμηνευτές και γνώρισαν σημαντική επιτυχία και απήχηση στο κοινό. Παράλληλα, ο Αλέκος Χρυσοβέργης είχε την ικανότητα να διακρίνει διαρκώς νέα ταλέντα από το χώρο, να ανανεώνει τη μουσική σκηνή και βιομηχανία και να προσφέρει απλόχερα ευκαιρίες σε νέα παιδιά να αναδείξουν τις ικανότητές τους. Διδάσκει φωνητική και σύνθεση σε μαθητές που έχουν σκοπό μια νέα μουσική πορεία και σταδιοδρομία. 

Μαζί με τον στιχουργό Σπύρο Γιατρά αποτέλεσαν καλλιτεχνικό δίδυμο. Τραγούδια του έχουν ερμηνεύσει τραγουδιστές όπως ο Στράτος Διονυσίου, ο Γιάννης Πάριος, ο Δημήτρης Μητροπάνος, ο Δημήτρης Κοντολάζος, ο Θέμης Αδαμαντίδης, ο Βασίλης Καρράς, ο Σταμάτης Γονίδης, η Μαρινέλλα, η Τζένη Βάνου, η Λίτσα Διαμάντη, η Ρίτα Σακελλαρίου, η Δούκισσα, η Κατερίνα Στανίση και οι νεότεροι Νότης Σφακιανάκης, Γιάννης Πλούταρχος, Πάνος Κιάμος, Νίκος Μακρόπουλος, Στέλιος Διονυσίου, Αντύπας, Πέγκυ Ζήνα. κ.α..

Πολλά είναι τα παραδείγματα δημοφιλών τραγουδιών που έγιναν επιτυχίες.

* Με ερμηνευτή το Στράτο Διονυσίου το *"Νομίζεις", "Της γυναίκας η καρδιά", "Καλύτερα μαζί σου και τρελός", "Μας υποχρέωσες"* κ.α.
* Με ερμηνευτή το Γιάννη Πάριο το *"Αν δεν είχα και σένα"*...
* Με ερμηνευτή το Δημήτρη Κοντολάζο το *"Όλα τα 'δωσα για σένα"*...
* Με ερμηνευτή το Σταμάτη Γονίδη το *"Όλα σ' αγαπάνε"*...
* Με ερμηνευτή το Βασίλη Καρρά το *"Δεν πάω πουθενά"*...
* Με ερμηνευτή το Θέμη Αδαμαντίδη το *"Μια μεγάλη εμπειρία"*...
* Με ερμηνεύτρια τη Μαρινέλλα το *"Μπορεί"*...
* Με ερμηνεύτρια τη Ρίτα Σακελλαρίου το *"Θέλω να κάνω ταραχή"*...
* Με ερμηνεύτρια την Κατερίνα Στανίση το *"Αν ήσουν ένα δάκρυ μου"...*
* Με ερμηνευτή το Νότη Σφακιανάκη το *"Αετός", "Σώμα μου", "Μα εσύ με καις", "Μήπως είμαι τρελός", "Νταβατζής"* κ.α.
* Με ερμηνευτή τον Αντύπα το *"Ένα σου σημάδι μόνο"*...
* Με ερμηνευτή το Νίκο Μακρόπουλο το *"Είμαι σε κατάσταση εκτάκτου ανάγκης", "Τι κάναμε"* κ.α.
* Με ερμηνευτή το Γιάννη Πλούταρχο το *"Ένας Θεός"*...
* Με ερμηνευτή το Νίκο Οικονομόπουλο το *"Άκουσα"*...
* Με ερμηνευτή τον Κωνσταντίνο Αργυρό το *"Αποχωρώ"*...

## Προσωπική ζωή
Ο Αλέκος Χρυσοβέργης είναι παντρεμένος με την Ειρήνη Χρυσοβέργη και μαζί έχουν αποκτήσει έναν γιο, τον Αλέξανδρο Χρυσοβέργη. Γνωρίστηκαν το 1980 στο κατάστημα εργασίας της Ειρήνης - σημείο συνάντησης των ποδοσφαιριστών - και έκτοτε παραμένουν μαζί έχοντας ισχυρούς συντροφικούς δεσμούς. Ο Αλέκος Χρυσοβέργης αγαπά τον αθλητισμό, ενώ η σύζυγός του έχει καλλιτεχνικά ενδιαφέροντα.

## Παραπομπές


Κατηγορία:Έλληνες στιχουργοί
Κατηγορία:Έλληνες κιθαρίστες
Κατηγορία:Έλληνες μουσικοί
Κατηγορία:Έλληνες συνθέτες
Ταϊρίζ Γκίμπσον

Ο **Ταϊρίζ Νταρνέλ Γκίμπσον** (**Tyrese Darnell Gibson**, 30 Δεκεμβρίου του 1978) είναι Αμερικανός ηθοποιός και τραγουδιστής. Κυκλοφόρησε το ομώνυμο πρώτο άλμπουμ του το 1998, που έφτασε στην δωδέκατη θέση του ''Billboard'' Hot 100. Το δεύτερο και το τρίτο άλμπουμ του, *2000 Watts* και *I Wanna Go There*, κυκλοφόρησαν το 2001 και το 2002 αντίστοιχα. Το τελευταίο έφτασε στην έβδομη θέση του *Billboard* Hot 100. Το τέταρτο του άλμπουμ, *Alter Ego*, κυκλοφόρησε το 2006, ενώ έλαβε υποψηφιότητα για Βραβεία Grammy Καλύτερου R&B Άλμπουμ, *Open Invitation* (2011). Το έκτο του άλμπουμ, *Black Rose* (2015), έκανε ντεμπούτο ως νούμερο ένα στο ''Billboard'' 200 των ΗΠΑ.

Ο Γκίμπσον είχε τον πρώτο του πρωταγωνιστικό ρόλο στην ταινία *Μεγάλο Παιδί* (2001), και μετά ξεκίνησε να εμφανίζεται ως Ρόμαν Πιρς στο franchise ''Fast & Furious''. Ο Γκίμπσον αργότερα εμφανίστηκε στην ταινία δράσης *Four Brothers* (2005) και υποδύθηκε τον Ρόμπερτ Επς στο franchise ''Transformers''. Εμφανίστηκε στην κωμωδία *Μαθητευόμενος Μπάτσος 2* (2016) και στην υπερηρωική ταινία ''Morbius'' (2022).

## Παραπομπές


## Εξωτερικοί σύνδεσμοι
* 
* 
* Ταϊρίζ Γκίμπσον στο AllMovie

Κατηγορία:Αμερικανοί ηθοποιοί
Κατηγορία:Αμερικανοί ράπερ
Κατηγορία:Τραγουδιστές χιπ χοπ
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Υδρούσα Αττικής (νησίδα)

Η **Υδρούσα** είναι νησίδα της Αττικής μόλις 0.7 ναυτικά μίλια από την παραλιακή περιοχή του δήμου Βάρης - Βούλας - Βουλιαγμένης. Η νησίδα έχει έκταση 57 στρεμμάτων (56.864 τ.μ.) και βρίσκεται ακριβώς απέναντι από τον Ναυτικό Όμιλο της Βούλας. Το όνομα φαίνεται να ήταν διαδεδομένο κατά την αρχαιότητα, αφού ξέρουμε ότι έτσι αποκαλούσαν κάποτε τόσο την Κέα, όσο και την Τήνο. Σε νεότερα χρόνια, στους κατοίκους των απέναντι ακτών της Αττικής ήταν γνωστή και ως **Κατραμονήσι ή Πρασσονήσι.**

## Πανίδα
Στο νησί μπορεί να συναντήσει κανείς άγρια κουνέλια.

## Ιστορία
Το νησάκι έχει πίσω του μια περίπλοκη ιστορία με ιδιώτες κατόχους. Στον 19ο αιώνα, κατά την εποχή της συγκρότησης του ελληνικού κράτους, το νησί βρέθηκε στα χέρια ιδιωτών, οι οποίοι και το εκμίσθωναν σε βοσκούς των απέναντι ακτών. Το 1941 αγοράστηκε από τον Μιλτιάδη Αλαμανή, με μια απόφαση που πάρθηκε κατά την διάρκεια της γερμανικής κατοχής. Η απόφαση αυτή αμφισβητήθηκε από το ελληνικό δημόσιο μετά την απελευθέρωση, διεκδικώντας την κυριότητα. Το 1962 ο Άρειος Πάγος απέρριψε τις κρατικές απαιτήσεις. 

Στη συνέχεια, το νησί προσπάθησε να φέρει στην ιδιοκτησία του ο οδηγός λεωφορείων Κώστας Σελίμης. Με δικό του αγώνα ενάντια στο ελληνικό κράτος προσπάθησε να νομιμοποιήσει την παραχώρηση που φαίνεται να του έγινε από την οικογένεια Αλαμανή. Το 2015, κατόπιν, δημοσιεύτηκε ότι, σε σύμπραξη με τον επιχειρηματία Νεκτάριο Νικολόπουλο, θα έφτιαχνε εκεί ένα πρότυπο περιβαλλοντικό πάρκο – ένα «ελληνικό experience island», όπως το χαρακτήρισαν στον Τύπο – με πρόβλεψη για πλωτή καντίνα μόνιμα αγκυροβολημένη στην Υδρούσα, η οποία θα εξυπηρετούσε τους λουόμενους.

Η δημοτική αρχή Βάρης-Βούλας-Βουλιαγμένης κινήθηκε νομικά εναντίον τους, πέτυχε να εκδοθεί δικαστική απόφαση σφράγισης όσων εγκαταστάσεων είχαν ήδη ολοκληρωθεί, με το αιτιολογικό ότι οι ομπρέλες και οι ξαπλώστρες υποδείκνυαν αλλαγή χρήσης της γης, συνιστώντας παράβαση.

Στο νησί υπάρχει καταφύγιο του Β΄ Παγκοσμίου Πολέμου, με διαδρόμους και σήραγγες, με χώρους αποθήκευσης κι ένα υπόγειο μπαλκόνι με θέα στον Σαρωνικό.

## Παραπομπές


Κατηγορία:Ελληνικές βραχονησίδες
Κατηγορία:Δήμος Βάρης - Βούλας - Βουλιαγμένης
Κατηγορία:Νησιά του Αργοσαρωνικού
Χλωροφύλλη f

Η **χλωροφύλλη f** είναι μορφή χλωροφύλλης η οποία αποτελείται από ομάδες χρωστικών ουσιών που εμφανίζουν το χαρακτηριστικό πράσινο χρώμα στα φυτά.

Η διαφορά της χλωροφύλλης f από τις άλλες μορφές όπως  χλωροφύλλη α, χλωροφύλλη β, χλωροφύλλη γ και χλωροφύλλη δ είναι ότι το φάσμα απορρόφησης βρίσκεται στο ορατό σημείο του υπέρυθρου φωτός που έχει σκούρο κόκκινο χρώμα (far-red light) και κυμαίνεται από 710 εώς 750 nm.

Το σημείο απορρόφησης της χλωροφύλλης f δίνει το πλεονέκτημα σε κυανοβακτήρια που χρησιμοποιούν την χλωροφύλλη f να μπορούν να απορροφούν ενέργεια του φωτός από σκιερά μέρη όπως για παράδειγμα μέσα από θαλάσσιες σπηλιές.

Κυανοβακτήρια που χρησιμοποιούν χλωροφύλλη f σε συνθήκες κόκκινου χρώματος φωτός  ανήκουν στην οικογένεια των Oculatellaceae.

Η ανακάλυψη έγινε το 2010 στους στρωματόλιθους του κόλπου των καρχαριών (shark bay) της Αυστραλίας από την βιολόγο Min Chen.

Η χημική σύσταση της χλωροφύλλης f είναι [2-formyl]-chlorophyll a C55H70O6N4Mg

## Παραπομπές


Κατηγορία:Φωτοσύνθεση
Κατηγορία:Χρωστικές
Κάνε ότι κοιμάσαι

***Κάνε ότι κοιμάσαι*** είναι ο τίτλος ελληνικής τηλεοπτικής ψυχολογικής σειράς μυστηρίου, σε σενάριο του Γιάννη Σκαραγκά, που προβλήθηκε από τον τηλεοπτικό σταθμό ΕΡΤ1 τη σεζόν 2022-2024.

Την σκηνοθεσία της σειράς υπογράφουν από κοινού ο Αλέξανδρος Πανταζούδης με τον Αλέκο Κυράνη. 

Η σειρά έκανε αποκλειστική πρεμιέρα στην ψηφιακή πλατφόρμα ERTFLIX την Κυριακή 11 Σεπτεμβρίου 2022, ενώ την Δευτέρα 12 Σεπτεμβρίου ακολούθησε η πρώτη προβολή στην ελεύθερη τηλεόραση. Ο πρώτος κύκλος ολοκληρώθηκε την Δευτέρα 29 Μαΐου 2023 σε 64 επεισόδια. Τον Απρίλιο του ίδιου έτους, ανακοινώθηκε πως η σειρά ανανεώθηκε και για δεύτερο κύκλο επεισοδίων. Τελικώς, η αυλαία της σειράς έπεσε στις 30 Απριλίου 2024.

Η σειρά έλαβε γενικά καλές κριτικές, με τους κριτικούς να κάνουν λόγο για μία σειρά προδιαγραφών Netflix που δεν έχει να ζηλέψει τίποτα από αντίστοιχες παραγωγές του εξωτερικού. Κοινό και τηλεοπτικοί κριτικοί, ενθουσιάστηκαν από το πρωτότυπο θέμα της σειράς, ενώ τόνισαν τα σημαντικά ζητήματα της σημερινής κοινωνίας που θίγονται μέσα από την σειρά.

## Πλοκή
Ο Νικόλας, ένας χαρισματικός καθηγητής λυκείου βλέπει τη ζωή του να διαλύεται βίαια και αναπάντεχα. Στη διάρκεια μιας έντονης κρίσης στον γάμο του, ο Νικόλας εμπλέκεται ερωτικά, για μια νύχτα, με τη μητέρα ενός μαθητή του ο οποίος εμφανίζει προβλήματα συμπεριφοράς. Λίγες ημέρες αργότερα, η σύζυγός του δολοφονείται στη διάρκεια μιας ένοπλης ληστείας στο  σπίτι τους και η κόρη του οδηγείται σε κρίσιμη κατάσταση στην εντατική. Αντιμέτωπος με την οικογενειακή τραγωδία, αλλά και την άγρια και παραβατική πραγματικότητα του περιθωριοποιημένου σχολείου, στο οποίο διδάσκει, ο Νικόλας προσπαθεί να ξετυλίξει ένα κουβάρι μυστικών και ανατροπών, για να μπορέσει να εντοπίσει τους εγκληματίες και να αποκαλύψει μια σκοτεινή συνωμοσία σε βάρος του.

Η έναρξη του δευτέρου κύκλου βρίσκει τον Νικόλα να έχει απομονωθεί σε ένα τροχόσπιτο θέλοντας να ηρεμήσει μετά το μακελειό στο θέατρο, στο τελευταίο επεισόδιο του πρώτου κύκλου. Και αυτός και ο Κάσδαγλης έχουν παραιτηθεί από το σχολείο και δέχονται πρόταση να δουλέψουν σε ιδιωτικό σχολείο όπου φοιτούν πλουσιόπαιδα. Διευθυντής του είναι ο Μίλτος Σταματάκης. Ο Κάσδαγλης προτρέπει τον Νικόλα να δεχτεί την πρόταση του Σταματάκη. Αβέβαιος ακόμα για την απόφαση του, ο Νικόλας γίνεται μάρτυρας της στυγερής δολοφονίας ενός άλλου καθηγητή στο προαύλιο του σχολείου την ώρα μιας δεξίωσης. Πλέον έχει να αντιμετωπίσει μια νέα πραγματικότητα σε έναν κόσμο προνομίων και εξουσίας, την σκληρότητα και την παραβατική συμπεριφορά των παιδιών και τον κυνισμό της κόρης του, η οποία δεν μπορεί να ξεπεράσει το τραύμα από το χαμό του φίλου της στο μακελειό.

## Διανομή

### Βασικό Κάστ

## Επισκόπηση σειράς

## Παραπομπές


Κατηγορία:Τηλεοπτικές σειρές ΕΡΤ
Κατηγορία:Τηλεοπτικές σειρές της δεκαετίας του 2020
Κρίση ορίου χρέους των Ηνωμένων Πολιτειών 2023

Στις 19 Ιανουαρίου 2023, οι Ηνωμένες Πολιτείες έφθασαν το ανώτατο όριο του χρέους τους, οδηγώντας σε κρίση ανώτατου ορίου χρέους, μέρος μιας συνεχιζόμενης πολιτικής συζήτησης στο Κογκρέσο σχετικά με τις δαπάνες της ομοσπονδιακής κυβέρνησης και το εθνικό χρέος που δημιουργεί. Σε απάντηση, η Τζάνετ Γέλεν, η υπουργός Οικονομικών, άρχισε να θεσπίζει προσωρινά «έκτακτα μέτρα». Την 1η Μαΐου 2023, η Γέλεν προειδοποίησε ότι αυτά τα μέτρα θα μπορούσαν να εξαντληθούν μέχρι τη 1 Ιουνίου.

Το ανώτατο όριο του χρέους είχε αυξηθεί πολλές φορές από  το 2013, όλα χωρίς συνημμένες δημοσιονομικές προϋποθέσεις. Η πιο πρόσφατη αύξηση ήταν τον Δεκέμβριο του 2021. Στο αδιέξοδο του 2023, οι Ρεπουμπλικανοί πρότειναν τη μείωση των δαπανών στα επίπεδα του 2022 ως προϋπόθεση για την αύξηση του ανώτατου ορίου χρέους, ενώ οι Δημοκρατικοί επέμεναν σε έναν «καθαρό προϋπολογισμό» χωρίς προϋποθέσεις, όπως συνέβαινε στην αύξηση του πλαφόν τρεις φορές κατά τη διάρκεια της κυβέρνησης Τραμπ. 

Σε περίπτωση που η κυβέρνηση ξεμείνει από κεφάλαια, το Υπουργείο Οικονομικών θα πρέπει είτε να αθετήσει τις πληρωμές προς τους κατόχους ομολόγων είτε να περιορίσει αμέσως την πληρωμή κεφαλαίων που οφείλονται σε διάφορες εταιρείες και άτομα που είχαν εξουσιοδοτηθεί αλλά δεν χρηματοδοτήθηκαν πλήρως από το Κογκρέσο. Και οι δύο καταστάσεις αναμένεται να οδηγήσουν σε παγκόσμια οικονομική κατάρρευση. 

Ο συνταγματολόγος Laurence Tribe είπε ότι μια αθέτηση υποχρεώσεων θα ήταν αντισυνταγματική λόγω της 14ης Τροπολογίας και η κυβέρνηση θα έπρεπε να αποπληρώσει τα χρέη της παρά το γεγονός ότι είχε φτάσει το ανώτατο όριο του χρέους.

Στις 25 Μαΐου 2023, οι New York Times ανέφεραν ότι το Ρεπουμπλικανικό Κόμμα και ο Λευκός Οίκος συγκλίνουν σε μια συμφωνία για την επίλυση της κρίσης που θα αύξανε το ανώτατο όριο του χρέους αλλά θα περιόριζε τις ομοσπονδιακές δαπάνες.

## Παραπομπές


Κατηγορία:Οικονομία των Ηνωμένων Πολιτειών
Κατηγορία:Προεδρία του Τζο Μπάιντεν
Vigili del Fuoco

300px|μικρογραφία|Θηρεός του σώματος
**Vigili del Fuoco** ονομάζεται ο θεσμικός οργανισμός της Ιταλίας για την πυροσβεστική και την υπηρεσία διάσωσης. Αποτελεί μέρος του Dipartimento dei Vigili del Fuoco, del Soccorso Pubblico e della Difesa Civile (Τμήμα Πυροσβεστών, Δημόσιας Διάσωσης και Πολιτικής Προστασίας) του Υπουργείου Εσωτερικών. Καθήκον του Σώματος είναι να παρέχει ασφάλεια σε ανθρώπους, ζώα και περιουσίες και να παρέχει τεχνική βοήθεια σε βιομηχανίες, καθώς και να παρέχει συμβουλές πρόληψης πυρκαγιάς. Εξασφαλίζει επίσης τη δημόσια ασφάλεια σε τρομοκρατικές καταστάσεις έκτακτης ανάγκης όπως χημικές, βακτηριολογικές, ραδιολογικές και πυρηνικές επιθέσεις.

Η λέξη Vigili προέρχεται από τη λατινική λέξη Vigiles, που σημαίνει «που είναι μέρος ορισμένων φρουρών». Το πλήρες επίσημο όνομα είναι Corpo Nazionale dei Vigili del Fuoco (CNVVF, Εθνικό Σώμα Πυροσβεστών).

Κατηγορία:Σώματα ασφαλείας
Πήτερμπαροου (Οντάριο)

Το **Πήτερμπαροου** (αγγλικά: Peterborough) είναι πόλη στον Ποταμό Οτόναμπη στο Οντάριο του Καναδά, περίπου 125 χιλιόμετρα βορειοανατολικά του Τορόντο. Σύμφωνα με την Απογραφή του 2021, ο πληθυσμός της Πόλεως του Πήτερμπαροου ήταν 83.651 κάτοικοι. Ο πληθυσμός της Μητροπολιτικής Περιοχής Απογραφής του Πήτερμπαροου (CMA), που περιλαμβάνει τις γύρω πόλεις Σέλουιν, Κάβαν Μόναγκαν, Οτόναμπη-Σάουθ Μόναγκαν και Ντούρο-Ντάμμερ, ήταν 128.624 το 2021. Το 2021, το Πήτερμπαροου κατατάχθηκε στην 32η θέση μεταξύ των 41 μητροπολιτικών περιοχών της απογραφής της χώρας σύμφωνα με τη Μητροπολιτική Περιοχή Απογραφής στον Καναδά. Σημερινός δήμαρχος της πόλης είναι ο Τζεφ Ληλ.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Οντάριο
Νότης Παπαδόπουλος

Ο **Νότης Παπαδόπουλος** (Αθήνα, 19 Απριλίου 1961) είναι Έλληνας δημοσιογράφος που σήμερα εργάζεται στην εφημερίδα «Η Καθημερινή».

## Βιογραφία

Γεννήθηκε το 1961 στην Αθήνα, όπου μεγάλωσε και ολοκλήρωσε τις εγκύκλιες σπουδές του. Είναι γιος του διακεκριμένου Έλληνα στιχουργού και ποιητή, Λευτέρη Παπαδόπουλου.

Ασκεί τη δημοσιογραφία από το 1986, αρχικά στην εφημερίδα "Τα Νέα"  ως διπλωματικός συντάκτης  και  στη συνέχεια ως ανταποκριτής στις ΗΠΑ την περίοδο 1998-2000. Μετά τα επόμενα έτη αναβαθμίζεται ως αρχισυντάκτης πολιτικού ρεπορτάζ και διευθυντής σύνταξης (2006-2014).  

Διετέλεσε διευθυντής στον ραδιοφωνικό σταθμό «Βήμα FM 99.5». Τον Αύγουστο 2017 γίνεται  διευθυντής σύνταξης της κυριακάτικης «Καθημερινής» της Κυριακής. Κατέχει εργασιακή εμπειρία στον τηλεοπτικό σταθμό  Mega και υπήρξε ανταποκριτής του, στην Ουάσιγκτον τη χρονική περίοδο 1998-2000. 

Ως ραδιοφωνικός παραγωγός έχει συνεργαστεί με τους ραδιοφωνικούς σταθμούς *Top FM, Αθήνα 984, Δίεση 101,3, Βήμα FM*. Σήμερα επαγγελματικά απασχολείται στον ραδιοσταθμό «Σκάι 100,3».

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Δημοσιογράφοι στο ραδιόφωνο
Λάμποκ (Τέξας)

Το **Λάμποκ** (αγγλικά: **Lubbock**) είναι η 10η πολυπληθέστερη πόλη στην πολιτεία του Τέξας των ΗΠΑ και έδρα της κομητείας Λάμποκ. Με πληθυσμό 260.993 κατοίκους το 2021, η πόλη είναι επίσης η 85η πολυπληθέστερη στις Ηνωμένες Πολιτείες. Βρίσκεται στο βορειοδυτικό τμήμα της πολιτείας (η περιοχή είναι γνωστή ως οι Μεγάλες Πεδιάδες), μια περιοχή γνωστή ιστορικά και γεωγραφικά ως Λιάνο Εστακάδο, και οικολογικά είναι μέρος του νότιου άκρου των Υψηλών Πεδιάδων, που βρίσκεται στο οικονομικό κέντρο της μητροπολιτικής περιοχής Λάμποκ, η οποία είχε εκτιμώμενο πληθυσμό 325.245 κατοίκους το 2021.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Τέξας
Κατηγορία:Έδρες κομητειών του Τέξας
Μίλτος Ζαμπάρας

Ο **Μίλτος (Μιλτιάδης) Ζαμπάρας** είναι Έλληνας ερευνητής, συγγραφέας στον Τομέα του Περιβάλλοντος και της χημικής μηχανικής , και βουλευτής του ΣΥΡΙΖΑ-Π.Σ.

## Βιογραφία
Γεννήθηκε και μεγάλωσε στο Αγρίνιο με καταγωγή από τη Ναυπακτία. Έχει ολοκληρώσει τις σπουδές του σε διδακτορικό επίπεδο και αναγορεύτηκε Διδάκτορας (PhD) της Πολυτεχνικής Σχολής του Πανεπιστημίου Πατρών . Είναι κάτοχος δύο Μεταπτυχιακών Διπλωμάτων (MSc) στις *Τεχνολογίες Αειφορικής διαχείρισης*, καθώς και στους *Θεσμούς και Πολιτικές Υγείας*. Έχει υπηρετήσει ως Διδάσκων στο Πανεπιστήμιο Πατρών, το Ιόνιο Πανεπιστήμιο και το Πανεπιστήμιο Θεσσαλίας.  Έχει εργαστεί ως μεταδιδακτορικός ερευνητής (*Postdoctoral Fellow*) στο Ίδρυμα Τεχνολογίας & Έρευνας, Ινστιτούτο Χημικής Μηχανικής (ΙΤΕ/ΙΕΧΜΗ). Είναι μέλος ΣΕΠ (Συνεργαζόμενο Εκπαιδευτικό Προσωπικό) στο Ελληνικό Ανοικτό Πανεπιστήμιο, στη Σχολή Θετικών Επιστημών και Τεχνολογίας.

Είναι συγγραφέας πολλών δημοσιεύσεων σε επιστημονικά περιοδικά με κριτές & έχει παρουσιάσει την ερευνητική του δουλειά σε δεκάδες διεθνή συνέδρια σε Ελλάδα και Ευρώπη. Είναι επίσης συγγραφέας τριών επιστημονικών βιβλίων στα αγγλικά σε διάσημους ακαδημαϊκούς εκδοτικούς οίκους (Elsevier, Springer, Royal Chemical Society) με τίτλους: *Water Management and Circular Economy, Chemical Lake Restoration,Technologies | Innovations and Economic Perspectives, και Novel Materials and Water Purification*  με θέμα την Pύπανση υδάτων και την κυκλική οικονομία. 

Επί 4,5 χρόνια (Απρίλιος 2015 – Οκτώβριος 2019) άσκησε καθήκοντα Υποδιοικητή στην 6η Υγειονομική Περιφέρεια Πελοποννήσου, Δυτικής Ελλάδας, Ηπείρου και Ιονίων Νήσων. Τον Μάιο του 2023, εκλέχτηκε μέλος της Κεντρικής Επιτροπής του ΣΥΡΙΖΑ-ΠΣ (2ος στην Δυτική Ελλάδα) και ανέλαβε Αναπληρωτής Συντονιστής του Τμήματος Ψηφιακής Πολιτικής. 

Λίγες μέρες μετά τον καταστροφικό σεισμό στην Τουρκία (6 Φεβρουαρίου 2023), ανέλαβε μια πρωτοβουλία αλληλεγγύης να βρεθεί στο σημείο του σεισμού, ώστε να βοηθήσει τους πληγέντες συλλέγοντας είδη πρώτης ανάγκης και φαρμακευτικό υλικό.   

Στις βουλευτικές εκλογές του Μαΐου και του Ιουνίου 2023 εξελέγη με τον ΣΥΡΙΖΑ-ΠΣ στην Αιτωλοακαρνανία.

## Παραπομπές


Κατηγορία:Έλληνες συγγραφείς του 21ου αιώνα
Κατηγορία:Έλληνες πανεπιστημιακοί του 21ου αιώνα
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Αιτωλοακαρνανίας
Ξεχωριστές Παρουσιάσεις των Marvel Studios

μικρογραφία|249x249εσ|Το λογότυπο των Ξεχωριστών Παρουσιάσεων των Marvel Studios.
Οι **Ξεχωριστές Παρουσιάσεις των Marvel Studios** (πρωτότυπος αγγλικός τίτλος: **Marvel Studios Special Presentations**) είναι μια σειρά τηλεοπτικών σπέσιαλ σε παραγωγή από την Marvel Studios για το Disney+, τοποθετημένα στο Κινηματογραφικό Σύμπαν της Marvel (MCU), αποτελώντας μια συνοχή με ταινίες και τηλεοπτικές σειρές του franchise. Το όνομα και το λογότυπο της σειράς αποκαλύφθηκε μαζί με την ανακοίνωση του πρώτου σπέσιαλ, ''Λυκάνθρωπος'' (2022), τον Σεπτέμβριο του 2022. Οι Ξεχωριστές Παρουσιάσεις είναι περίπου μονόωρα σπέσιαλ που παρέχουν μια μικρή ματιά σε νέους χαρακτήρες ή ιδέες του MCU.

Τα *Λυκάνθρωπος* και *[[Οι Φύλακες του Γαλαξία Εορταστικό Αφιέρωμα]]* (2022) είναι μέρος της Τέταρτης Φάσης του MCU, και με τα δύο να έχουν σχέση με γιορτές. Έχουν λάβει επαίνους για το γεγονός πως επιτρέπουν στην Marvel Studios να παράγει ιστορίες που πειραματίζονται σε είδος και στιλ.

## Σπέσιαλ
Όλα τα σπέσιαλ προβάλλονται στο Disney+ και συνυπάρχουν με τις ταινίες και τις τηλεοπτικές σειρές των αντίστοιχων φάσεων τους.

### Φάση Τέσσερα

### Φάση Έξι

## Υποδοχή

## Δείτε επίσης

* Marvel One-Shots

## Παραπομπές

Κατηγορία:Ξεχωριστές Παρουσιάσεις των Marvel Studios
Κατηγορία:Τηλεοπτικές σειρές του Disney+
Ακανθοπτεροκτήτης ο δικηλιδωτός

Οι **ακανθοπτεροκτήτης ο δικηλιδωτός** (λατινική και επιστημονική ονομασία *Acanthopteroctetes bimaculata*) είναι είδος «πρωτόγονου» λεπιδόπτερου εντόμου, που ανήκει στη μικρή οικογένεια ακανθοπτεροκτητίδες. Περιγράφηκε για πρώτη φορά επιστημονικώς από τον Αμερικανό εντομολόγο Ντόναλντ Ρ. Ντέιβις το 1969. Συναντάται στο βορειοανατολικό Όρεγκον και την ανατολικο-κεντρική Καλιφόρνια των ΗΠΑ.

Το άνοιγμα πτερύγων του είδους είναι 14,5 έως 16 χιλιοστόμετρα για τα αρσενικά και 15&nbsp;χιλιοστόμετρα για τα θηλυκά. Οι εμπρόσθιες πτέρυγες είναι κυρίως λευκές, με μια κάπως ακανόνιστη υπέρθεση μπεζ έως σκούρου χρώματος και δύο ακανόνιστου σχήματος σκούρες κηλίδες που ξεχωρίζουν, στις οποίες το είδος οφείλει την ονομασία του. Οι οπίσθιες πτέρυγες έχουν μπεζ χρώμα. Οι ώριμοι ακανθοπτεροκτήτες του είδους πετούν από τον Μάιο μέχρι τα μέσα Ιουλίου. Μία γενεά του εντόμου αντιστοιχεί σε ένα έτος.

## Παραπομπές


Ακανθοπτεροκτητης δικηλιδωτος
Καταπτέρυξ ο κριμαϊκός

Οι **καταπτέρυξ ο κριμαϊκός** (λατινική και επιστημονική ονομασία *Catapterix crimaea*) είναι είδος «πρωτόγονου» λεπιδόπτερου εντόμου, που ανήκει στη μικρή οικογένεια ακανθοπτεροκτητίδες. Περιγράφηκε για πρώτη φορά επιστημονικώς το 1988 στη χερσόνησο της Κριμαίας, ενώ το 2016 καταγράφηκε για πρώτη φορά στη νότια Γαλλία. Από το 1988 μέχρι την περιγραφή του είδους *Catapterix tianshanica* (2016), το *Catapterix crimaea* θεωρείτο το μοναδικό είδος του γένους του.

## Περιγραφή
Τα ώριμα αρσενικά έχουν άνοιγμα πτερύγων 5,5 έως 6,5&nbsp;χιλιοστόμετρα, με επιμηκυμένες εμπρόσθιες και οπίσθιες πτέρυγες. Οι εμπρόσθιες έχουν χρυσο-καφετί χρώμα, ενώ οι οπίσθιες είναι γκρίζες. Η κεφαλή είναι προτεταμένη προς τα εμπρός και καλυμμένη με μακρά, χρυσο-καφετί λέπια. Φέρει απλές κεραίες με μήκος περίπου τα τρία πέμπτα του μήκους των εμπρόσθιων πτερύγων. Ο θώρακας έχει το ίδιο χρώμα με την κεφαλή, ενώ τα πόδια είναι καφετιά.

Μέχρι σήμερα, το ενήλικο θηλυκό του είδους είναι άγνωστο, δηλαδή δεν έχει παρατηρηθεί και περιγραφεί επιστημονικώς ποτέ.

## Παραπομπές

Καταπτερυξ κριμαικος
Ιερός Ναός Μεταμορφώσεως του Σωτήρος (Μόναχο)

Ο **Ιερός Ναός Μεταμορφώσεως του Σωτήρος** (γερμανικά: *Salvatorkirche*) είναι μια γοτθική εκκλησία στο Μόναχο της Γερμανίας, η πρώην κοιμητηριακή εκκλησία της *Frauenkirche* (καθεδρικός ναός της Παναγίας). Από το 1829 ο ναός χρησιμοποιείται από Έλληνες Ορθόδοξους Χριστιανούς και ήταν η έδρα του Μητροπολίτη Γερμανίας και Έξαρχου Κεντρικής Ευρώπης. 

Χτίστηκε σε ύστερο γοτθικό ρυθμό το 1493 και αργότερα χρησιμοποιήθηκε ως αποθήκη. Ο Γερμανός αρχιτέκτονας Λέο φον Κλέντσε ανακαίνισε την εκκλησία για χρήση της ελληνικής κοινότητας του Μονάχου και σχεδίασε το τέμπλο. Το εξωτερικό μέρος ανακατασκευάστηκε σε γοτθικό στυλ και αφαιρέθηκαν τα μπαρόκ μέρη. Κατά τη διάρκεια της ναζιστικής περιόδου στη Γερμανία, ο διάσημος μαθηματικός Κωνσταντίνος Καραθεοδωρής εργάστηκε ως εκκλησιαστικός επίτροπος της εκκλησίας, έγινε χορηγός της και ανέτρεψε την απόφαση του Βαβαρικού υπουργείου Παιδείας που θα επέτρεπε στους παλαιοκαθολικούς να χρησιμοποιούν την εκκλησία.

## Η δικαστική διαμάχη για τα δικαιώματα χρήσης

Στα μέσα της δεκαετίας του 1970, το έτος 1975 περίπου, η *«Ελληνική Εκκλησιαστική Κοινότητα Μονάχου και Βαυαρίας»* (Έλληνες Ορθόδοξοι Παλαιοημερολογίτες) είχε καταλάβει παράνομα τον Ορθόδοξο Ιερό Ναό από την Ελληνορθόδοξη Μητρόπολη Γερμανίας του Οικουμενικού Πατριαρχείου Κωνσταντινουπόλεως. Ο Ναός *Salvatorkirche* είχε παραχωρηθεί από τον Λουδοβίκο Α΄ της Βαυαρίας, πατέρα του βασιλιά της Ελλάδας Όθωνα, στην ελληνική κοινότητα του Μονάχου στις 30 Σεπτεμβρίου 1828 και οι τότε εκπρόσωποί της υποστήριζαν ότι απέκτησε μια ιδιαίτερη αυτονομία που τους απάλλαξε από την κανονική ορθόδοξη εκκλησιαστική δικαιοδοσία και ότι έχουν το δικαίωμα να εκλέγουν ελεύθερα επισκόπους και ποιμένες. 

Το ομόσπονδο κρατίδιο της Βαυαρίας, που είχε γίνει ο νόμιμος διάδοχος του παραχωρητή Λουδοβίκου Α΄, δεν συμμεριζόταν αυτή την άποψη και ζήτησε την παράδοση του ναού, κάτι που αρνήθηκε η ελληνική ενορία του Μονάχου. Τότε, ξεκίνησε ένας αγώνας, στον οποίο ενεπλάκη και η Ελλάδα, μέσω της Βουλής των Ελλήνων και της Ελληνορθόδοξης Εκκλησίας. Ως αποτέλεσμα της δικαστικής διαμάχης που ακολούθησε, καμία πλευρά δεν μπορούσε να έχει πρόσβαση στο εσωτερικό του ναού. 

Μετά από πολυετή δικαστική διαμάχη ενώπιον των γερμανικών διοικητικών δικαστηρίων, το Γερμανικό Ομοσπονδιακό Συνταγματικό Δικαστήριο αποφάσισε, στις 13 Οκτωβρίου 1998, να αποδοθεί ο Ναός και πάλι στον νόμιμο κάτοχο, την Ιερά Μητρόπολη Γερμανίας, απορρίπτοντας τη συνταγματική καταγγελία της ελληνικής ενορίας του Μονάχου (2 BvR 1275/96).   Η παράδοση του ναού στην Ελληνορθόδοξη Μητρόπολη Γερμανίας έγινε 
στις 27 Ιουνίου 1999.

## Εξωτερικοί σύνδεσμοι
* Ιερά Μητρόπολις Γερμανίας – Αρχιερατικός Επιτετραμμἐνος για τις δημόσιες σχέσεις με τη Βαυαρική Πολιτεία
*    Ιερός Ναός Μεταμορφώσεως του Σωτήρος (Μόναχο)-Επίσημη ιστοσελίδα

## Παραπομπές


Κατηγορία:Χριστιανισμός στη Γερμανία
*
Μοναχο
Ο Μπαμπούλας (ταινία, 2023)

***Ο Μπαμπούλας*** (πρωτότυπος αγγλικός τίτλος: *The Boogeyman*) είναι μια αμερικανική ταινία υπερφυσικού τρόμου του 2023 σε σκηνοθεσία από τον Ρομπ Σάβατζ από σενάριο των Σκοτ Μπεκ, Μπράιαν Γουντς, και Μαρκ Χέιμαν, βασισμένη στην ομώνυμη ιστορία μικρού μήκους του 1973 από τον Στίβεν Κινγκ. Πρωταγωνιστούν οι Σόφι Θάτσερ, Κρις Μεσίνα, Βίβιεν Λάιρα Μπλερ, και Ντέιβιντ Νταστμάλτσιαν.

Μια προσαρμογή της ιστορίας μικρού μήκους του Κινγκ ανακοινώθηκε τον Ιούνιο του 2018, με τους Μπεκ και Γουντς να γράφουν το σενάριο, αλλά ακυρώθηκε το 2019 λόγω της εξαγοράς της Fox από την Disney. Παρόλα αυτά, επανήλθε στο στάδιο της ανάπτυξης τον Νοέμβριο του 2021 με τον Σάβατζ ως σκηνοθέτη. Οι ηθοποιοί υπέγραψαν συμβόλαια στις αρχές του 2022 και τα γυρίσματα ξεκίνησαν τον Φεβρουάριο του 2022 στη Νέα Ορλεάνη. Αρχικά προγραμματισμένο για να κυκλοφορήσει στο Hulu, η Disney τελικά αποφάσισε να το κυκλοφορήσει κινηματογραφικά λόγω θετικών αντιδράσεων στις δοκιμαστικές προβολές.

*Ο Μπαμπούλας* κυκλοφόρησε στις Ηνωμένες Πολιτείες Αμερικής στις 2 Ιουνίου του 2023, από την 20th Century Studios. Έλαβε γενικά θετικά σχόλια από τους κριτικούς.

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2023
Κατηγορία:Αμερικανικές ταινίες τρόμου
Κατηγορία:Αμερικανικές υπερφυσικές ταινίες τρόμου
Κατηγορία:Ταινίες παραγωγής 20th Century Studios
Κατηγορία:Ταινίες γυρισμένες στη Νέα Ορλεάνη
Κατηγορία:Αμερικανικές ταινίες της δεκαετίας 2020
Ακανθοπτεροκτήτης ο ενόδεσμος

Οι **ακανθοπτεροκτήτης ο ενόδεσμος** (λατινική και επιστημονική ονομασία *Acanthopteroctetes unifascia*) είναι είδος «πρωτόγονου» λεπιδόπτερου εντόμου, που ανήκει στη μικρή οικογένεια ακανθοπτεροκτητίδες. Περιγράφηκε για πρώτη φορά επιστημονικώς από τον Αμερικανό εντομολόγο Ντόναλντ Ρ. Ντέιβις το 1978. Συναντάται στην πολιτεία Μοντάνα των ΗΠΑ.

Το άνοιγμα πτερύγων του είδους είναι περίπου 11 χιλιοστόμετρα για τα αρσενικά. Οι εμπρόσθιες πτέρυγες είναι σκουρόχρωμες, με μια ελαφρά χαλκόχρωμη γυαλάδα και τρεις μεγάλες, χλομές κιτρινωπές κηλίδες. Οι οπίσθιες πτέρυγες είναι ελαφρώς πιο ανοικτόχρωμες. Οι ώριμοι ακανθοπτεροκτήτες του είδους πετούν τον Ιούλιο. Πιθανώς μία γενεά του εντόμου αντιστοιχεί σε ένα έτος.

## Παραπομπές


Ακανθοπτεροκτητης ενοδε
Εικόνες που έχουν παραχθεί από υπολογιστή

Οι **εικόνες που έχουν παραχθεί από υπολογιστή** (αγγλικά: **Computer-generated imagery**, συντομογραφία: **CGI**) είναι μια συγκεκριμένη τεχνολογία ή εφαρμογή γραφικών υπολογιστή για τη δημιουργία ή τη βελτίωση εικόνων σε τέχνη, έντυπα μέσα, προσομοιωτές, βίντεο και βιντεοπαιχνίδια. Αυτές οι εικόνες είναι είτε στατικές είτε δυναμικές (δηλαδή κινούμενες εικόνες). Το CGI αναφέρεται τόσο σε γραφικά υπολογιστή 2D όσο και (συχνότερα) σε τρισδιάστατα γραφικά υπολογιστή με σκοπό το σχεδιασμό χαρακτήρων, εικονικών κόσμων ή σκηνών και ειδικών εφέ (σε ταινίες, τηλεοπτικά προγράμματα, διαφημίσεις κ.λπ.). Η εφαρμογή του CGI για τη δημιουργία/βελτίωση κινούμενων εικόνων ονομάζεται κινούμενα σχέδια υπολογιστή.

## Δείτε επίσης

* 3D μοντελοποίηση
* Photoshop
* GIMP

## Παραπομπές

Κατηγορία:Ειδικά εφέ
Σούπερ Λιγκ Δυτικής Ασίας

Η **Σούπερ Λιγκ Δυτικής Ασίας** (αγγλικά: West Asia Super League, WASL) είναι διεθνές πρωτάθλημα καλαθοσφαίρισης που διοργανώνεται από τη FIBA Asia, που αποτελείται από συλλόγους από τη Δυτική Ασία και τις περιοχές του Κόλπου, συν τους εκπροσώπους της Ινδίας και του Καζακστάν. Το πρωτάθλημα ανακοινώθηκε το 2022 και ξεκίνησε με την εναρκτήρια σεζόν από το Δεκέμβριο.

Το πρωτάθλημα αποτελείται από 18 ομάδες, χωρισμένες σε δύο υποζώνες. Οι πρωταθλητές και οι δευτεραθλητές κάθε σεζόν προκρίνονται για το Κύπελλο Πρωταθλητριών Καλαθοσφαίρισης Ασίας.

## Ιστορία
Στις 31 Μαρτίου 2022, η FIBA ανακοίνωσε τη δημιουργία της Σούπερ Λιγκ Δυτικής Ασίας. Η εταιρεία eVulpa με έδρα τα Ηνωμένα Αραβικά Εμιράτα ορίστηκε ως εταίρος για τα εμπορικά της δικαιώματα.

Η εναρκτήρια σεζόν ξεκίνησε στις 19 Δεκεμβρίου 2022 και ολοκληρώθηκε το Μάιο του 2023, με συνολικά 18 ομάδες να παίζουν τη σεζόν 2022-2023. Η Κουβέιτ ΣΚ ήταν ο εναρκτήριος πρωταθλητής του  Πρωταθλήματος Κόλπου, ενώ η Αλ Ριάντι Μπεϊρούτ κέρδισε τον εναρκτήριο τίτλο του Πρωταθλήματος Δυτικής Ασίας. Το πρώτο Final Eight φιλοξενήθηκε στο Ντουμπάι.

## Αποτελέσματα
Η Σούπερ Λιγκ Δυτικής Ασίας έχει τρεις πρωταθλητές κάθε σεζόν: τον νικητή του Πρωταθλήματος Κόλπου, του Πρωταθλήματος Δυτικής Ασίας και τον γενικό νικητή, που βγαίνει νικητής από το τελικό στάδιο.

### Σούπερ Λιγκ Δυτικής Ασίας

### Πρωτάθλημα Κόλπου

### Πρωτάθλημα Δυτικής Ασίας

## Ρεκόρ
**Ευρύτερη νίκη**

* +55, Αλ Χιλάλ εναντίον Αλ Μπασαέρ (103–48), στις 6 Μαρτίου 2023

**Νεότερος παίκτης που εμφανίστηκε σε παιχνίδι**

* Ο 17χρονος Χουσαΐν Αλμπαλούσι (Σαμπάμπ Αλ Αχλί), στις 6 Μαρτίου 2023 (εναντίον της Αλ Μπασαέρ)

**Περισσότεροι πόντοι σε ένα παιχνίδι**

* 46 πόντοι από τον Έντγκαρ Σόσα (Αλ Ναφτ), στις 9 Μαρτίου 2023 (εναντίον της Σπόρτινγκ Αλ Ριάντι Μπεϊρούτ)

## Παραπομπές



Κατηγορία:Διοργανώσεις καλαθοσφαίρισης ανδρών
Άρκολε

Το **Άρκολε** (ιταλικά: *Arcole*) είναι ιταλικός δήμος στην Επαρχία της Βερόνας, στην περιφέρεια του Βένετου.

## Παραπομπές


Κατηγορία:Δήμοι της Επαρχίας της Βερόνας
Spider-Verse

Το "**Spider-Verse**" είναι μια σειρά κόμικς που κυκλοφόρησε από το 2014 μέχρι το 2015 από την Marvel Comics. Περιλαμβάνει διάφορες εναλλακτικές εκδοχές του Spider-Man που είχαν εμφανιστεί σε διάφορα μέσα, που δέχονται επίθεση από τον Μορλούν και την οικογένειά του, τους Inheritors. Η ιστορία περιλαμβάνει όλες τις εκδοχές του Spider-Man που είχαν δημιουργηθεί μέχρι τότε, ενώ ταυτόχρονα δημιουργούνται καινούργιοι.

Η σειρά κόμικς έλαβε γενικά θετικά σχόλια. Μετά την ολοκλήρωση της ιστορίας στο *[[The Amazing Spider-Man]]* #14, διάφοροι χαρακτήρες που έκαναν την πρώτη τους εμφάνιση σε αυτό αργότερα πρωταγωνίστησαν σε δικές τους σειρές. Πολλοί από τους χαρακτήρες εμφανίστηκαν πάλι μαζί στον δεύτερο τόμο του *Spider-Verse* που τοποθετήθηκε κατά την διάρκεια του *[[Secret Wars (κόμικς, 2015)|Secret Wars]]*. Το 2018, μια συνέχεια με τίτλο *Spider-Geddon* κυκλοφόρησε το 2018.

Η ιδέα της ένωσης ξεχωριστών εναλλακτικών εκδοχών του Spider-Man περιλήφθηκε σε διάφορα βιντεοπαιχνίδια και στις σειρές κινουμένων σχεδίων *[[Spider-Man (τηλεοπτική σειρά, 1994)|Spider-Man]]* και *[[Ο Απόλυτος Spider-Man]]*, με την ταινία κινουμένων σχεδίων *[[Spider-Man: Μέσα στο Αραχνο-Σύμπαν]]* (2018) και τις συνέχειες του, ''Ακροβατώντας στο Αραχνο-Σύμπαν'' (2023) και *[[Spider-Man: Beyond the Spider-Verse|Beyond the Spider-Verse]]* (TBA) να είναι προσαρμογές της ιστορίας. Η ταινία του Κινηματογραφικού Σύμπαντος της Marvel *[[Spider-Man: No Way Home]]* (2021) επίσης εμπνεύστηκε από την ιδέα, περιλαμβάνοντας όλες τις κινηματογραφικές εκδοχές ζωντανής δράσης του Πίτερ Πάρκερ.

## Παραπομπές


## Εξωτερικοί σύνδεσμοι

* Spider-Verse στο Marvel Wiki

Κατηγορία:Κόμικς υπερηρώων
Κατηγορία:Ιστορίες του Spider-Man
Κατηγορία:Marvel Comics
Κατηγορία:Κόμικς που έγιναν ταινίες
Α.Ε.Κ. Bowling

Το τμήμα Bowling της ΑΕΚ δημιουργήθηκε τον Μάρτιο του 2021. Υπεύθυνοι του τμήματος ανέλαβαν ο Φίλιππος Μοτσενίγος και ο Στέλιος Μαρατσίνος. Η αρχική έδρα του τμήματος βρίσκεται στη Γλυφάδα.

Η ΑΕΚ έχει κατακτήσει 3 ομαδικά Πρωταθλήματα Ελλάδος (2022, 2023, 2025), 2 ατομικά Πρωταθλήματα Ελλάδος (2022, 2023), ενώ κυριαρχεί σε όλες τις ηλικιακές κατηγορίες, με τίτλους και διακρίσεις.

## Τίτλοι
***[[Πανελλήνιο ομαδικό πρωτάθλημα μπόουλινγκ ανδρών|Πρωτάθλημα Ελλάδος Ανδρών]] (3):** 2022, 2023, 2025

Κατηγορία:Αθλητική Ένωση Κωνσταντινουπόλεως
Μπεργκαντίνο

Το **Μπεργκαντίνο** (ιταλικά: *Bergantino*) είναι ιταλικός δήμος στην Επαρχία του Ροβίγκο, στην περιφέρεια του Βένετου.

## Παραπομπές


Κατηγορία:Δήμοι της Επαρχίας του Ροβίγκο
Σάμουελ Άιλενμπεργκ

Ο **Σάμουελ Άιλενμπεργκ** (Samuel Eilenberg, 30 Σεπτεμβρίου 1913 - 30 Ιανουαρίου 1998) ήταν Πολωνο-Αμερικανός μαθηματικός, ο οποίος θεμελίωσε τη θεωρία κατηγοριών (μαζί με τον Σόντερς Μακ Λέιν) και την ομολογική άλγεβρα. Το 1986 τιμήθηκε με το βραβείο Βολφ. 

## Βιογραφία
Γεννήθηκε στη Βαρσοβία, στο Βασίλειο της Πολωνίας, σε εβραϊκή οικογένεια. Πέρασε το μεγαλύτερο μέρος της σταδιοδρομίας του ως καθηγητής στο Πανεπιστήμιο Κολούμπια.

Έλαβε το διδακτορικό του από το Πανεπιστήμιο της Βαρσοβίας το 1936, με μια διατριβή σχετικά με τις τοπολογικές εφαρμογές των χαρτών σε έναν κύκλο- επιβλέποντες της διατριβής του ήταν οι Καζιμιέρζ Κουρατόφσκι και Κάρολ Μπόρσουκ. Πέθανε στη Νέα Υόρκη τον Ιανουάριο του 1998.

## Σταδιοδρομία
Ο Άιλενμπεργκ ασχολήθηκε κυρίως με τον τομέα της αλγεβρικής τοπολογίας. Εργάστηκε πάνω στην αξιωματική επεξεργασία της θεωρίας ομολογίας με τον Νόρμαν Στήνροντ (τα αξιώματα Άιλενμπεργκ-Στήνροντ πήραν το όνομά τους) και πάνω στην ομολογική άλγεβρα με τον Σόντερς Μακ Λέιν. Στην πορεία, ο Άιλενμπεργκ και ο Μακ Λέιν δημιούργησαν τη θεωρία κατηγοριών.

Ο Άιλενμπεργκ ήταν μέλος του Μπουρμπάκι και μαζί με τον Ανρί Καρτάν, έγραψε το βιβλίο Ομολογική Άλγεβρα το 1956.

Αργότερα, εργάστηκε κυρίως πάνω στην καθαρή θεωρία κατηγοριών, της οποίας είναι ένας από τους θεμελιωτές. H "Απάτη του Άιλενμπεργκ " (Eilenberg–Mazur swindle -ή τηλεσκόπιο) είναι μια κατασκευή που εφαρμόζει την ιδέα της ακύρωσης με τηλεσκόπιο σε προβολικές ενότητες.

Ο Άιλενμπεργκ συνέβαλε στη θεωρία των αυτομάτων και στη θεωρία των αλγεβρικών αυτομάτων. Συγκεκριμένα, εισήγαγε ένα υπολογιστικό μοντέλο γνωστό ως X-μηχανή και έναν νέο αλγόριθμο διάσπασης πρώτων αριθμών για πεπερασμένα αυτόματα στη λογική της θεωρίας Κρον-Ροντς.

## Συλλογή τέχνης
Ο Άιλενμπεργκ ήταν επίσης μεγάλος συλλέκτης ασιατικής τέχνης. Η συλλογή του αποτελούνταν κυρίως από μικρά γλυπτά και άλλα αντικείμενα από την Ινδία, την Ινδονησία, το Νεπάλ, την Ταϊλάνδη, την Καμπότζη, τη Σρι Λάνκα και την Κεντρική Ασία. Την περίοδο 1991-1992, το Μητροπολιτικό Μουσείο Τέχνης στη Νέα Υόρκη διοργάνωσε μια έκθεση με περισσότερα από 400 αντικείμενα που δώρισε ο Άιλενμπεργκ στο μουσείο, με τίτλο Ο υπερβατικός Λωτός: Άιλενμπεργκ : Ο Λωτός: Ινδική και Νοτιοανατολική Ασιατική Τέχνη από τη Συλλογή Σάμουελ Άιλενμπεργκ . Σε αντάλλαγμα, το Μητροπολιτικό Μουσείο Τέχνης έκανε μια σημαντική δωρεά για την Επισκέψιμη Καθηγητική Έδρα του Σάμουελ Άιλενμπεργκ στα Μαθηματικά στο Πανεπιστήμιο Κολούμπια
.

## Επιλεγμένες δημοσιεύσεις

* 
* 
* Ganea, Tudor 
* Mac Lane, Saunders 
* Mac Lane, Saunders 
* Moore, John C. 
* 
* Steenrod, Norman E.
* Steenrod, Norman E. 

## Παραπομπές


Κατηγορία:Αμερικανοί μαθηματικοί
Κατηγορία:Μαθηματικοί αναλυτές
Κατηγορία:Μαθηματικοί του 20ού αιώνα
Κατηγορία:Πολωνοί εβραϊκής καταγωγής
Κατηγορία:Απόφοιτοι του Πανεπιστημίου της Βαρσοβίας
Κατηγορία:Πολωνοί μετανάστες στις Ηνωμένες Πολιτείες
Κατηγορία:Μέλη της Εθνικής Ακαδημίας Επιστημών των Ηνωμένων Πολιτειών
Κατηγορία:Τοπολόγοι